**УРОК ПА ЛІТАТРАТУРНАМУ ЧЫТАННЮ Ў 3 КЛАСЕ**

**ТЭМА:** Іван Муравейка. «Паўлік­ будаўнік»

**МЭТЫ:**

Узбагачаць слоўнікавы запас вучняў лексікай твора.

Развіваць у вучняў творчае мысленне, прыдумваць сваё заканчэнне апісаных у творы падзей.

Фарміраваць уменні працы з творам: шляхам выбарачнага чытання характарызаваць герояў па ўчынку, выказваць уласныя адносіны да персанажаў і зместу твора, вызначаць яго галоўную думку.

Развіваць уменне выразна чытаць апавяданне па асобах. Вызначыць ролю бацькі ў фарміраванні характару Паўліка і ў прывіцці цікавасці сына да будаўнічай прафесіі.

**ТЫП УРОКА:** камбінаваны.

**МЕТАДЫ:** слова настаўніка, гутарка, работа з падручнікам, самастойная праца.

**ФОРМЫ РАБОТЫ:** франтальная, індывідуальная.

**АБСТАЛЯВАННЕ:** падручнік, малюнкі людзей розных прафесій на дошцы, карткі з назвамі прафесій людзей, малюнкі цаглін для рэфлексіі.

**ХОД УРОКА**

1. **АРГАНІЗАЦЫЙНЫ МОМАНТ.**

**Настаўнік.** Весела звініць званок.

Пачынаем наш урок.

Добры дзень! Сядайце.

Дзверы ў веды адчыняйце.

Ці ўсе правільна сядзяць?

Ці ўсе уважліва глядзяць?

1. **ПРАВЕРКА ДАМАШНЯГА ЗАДАННЯ.**

**Настаўнік.** Скажыце, калі ласка, якое заданне вам трэба было выканаць дома? (-Вывучыць верш “Буду настаўнікам” на памяць). Ўсе справіліся з заданнем? (-Да). Зараз мы гэта праверым.

(Арганізуецца праверка дамашняга задання).

1. **ГУКАВАЯ РАЗМІНКА.**
	* + 1. Дук-дак, дук-дак! –

Дзяцел працаваць мастак.

Дак-дук, дак-дук! –

Ён абслухаў кожны сук.

(Вучні разам з настаўнікам прагаворваюць верш 3 разы.)

* + - 1. Практыкаванне для пастаноўкі дыхання “Дзмухавец”.

(Вучні набіраюць паветра ў легкія і выдуюць яго на ўяўлены ў руках дзмухавец. Паўтараюць 3 разы.)

* + - 1. Практыкаванне “Прыказка”.

(На дошцы запісаны прыказкі *“Хто любіць трудзіцца, таму без працы не сядзіцца”, “Што цяжка здабыта, то будзе доўга жыта”.* Спачатку чытае настаўнік, затым вучні хорам уголас, потым ціха, потым шумна.)

**Настаўнік.** Як вы разумееце гэтыя прыказкі?

1. **Вывучэнне новага матэрыялу.**
2. ***Паведамленне тэмы ўрока.***

**Настаўнік.** Сення на ўроку мы працягнем працаваць з раздзелам нашага падручніка “Хто хоча шчасліва жыць, той працу павінен любіць”. У гэтым раздзеле мы знаемімся з творамі на тэму працы і адносін да працавітых людзей розных прафесій.

* Скажыце, кім працуюць вашы бацькі? *(Адказы дзяцей)*
* Як вы лічыце, чаму некаторыя прафесіі называюць “жаночымі”, а некаторыя “мужчынскімі”?
* Прывядзіце прыклады. *(Вучні разважаюць).*
* Ці хацелі б вы выбраць прафесію сваіх бацькоў?
* Сення мы з вамі пазнаемімся з выдатным творам Івана Муравейкі “Паўлік-будаўнік” і яшчэ раз пераканаемся, што ўсе прафесіі вельмі важныя ў жыцці людзей.
1. ***Слоўнікавая работа.***

Муляр, рыштаванне. (ст. 56)

1. ***Знаёмства з творам.***

***Падрыхтоўка да ўспрымання твора.***

**Настаўнік.** Зараз я прачытаю твор “Паўлік-будаўнік”, а вы ўважліва паслухайце.

***Чытанне твора настаўнікам.***

***Першасны сінтэз.***

**Настаўнік.** Ці спадабаўся вам твор? Чаму? Як вы думаеце, ці паверылі Паўліку яго сябры?

1. **Фізкультхвілінка.**

**Настаўнік.** Зараз я буду паказваць вам карткі з назвамі прафесій людзей, а вы павінны будзеце паказаць што і як яны робяць.

(Настаўнік паказвае карткі “урач”, шафёр”, “настаўнік”, маляр”, “швачка”, “трактарыст”, “сакратар”, “дрывасек”, вучні эмітуюць людзей).

1. **Вывучэнне новага матэрыялу (працяг).**

***Чытанне твора вучнямі (па ланцужку).***

***Аналіз твора.***

**Настаўнік.**

1. Кім працаваў Паўлікаў тата?
2. Што вы ведаеце пра гэту прафесію?
3. На якую тэму тата аднойчы гутарыў з сынам?
4. Як вы думаеце, з якой мэтай тата вырашыў запрасіць сына з сабой на працу?
5. Чаму прафесія будаўніка лічыцца самай патрэбнай на зямлі?
6. Паразважайце, кім у будучыні стане Паўлік.

***Выбарачнае чытанне “Прадоўжыце сказ”.***

Настаўнік чытае пачатак сказа, вучні знаходзяць і дачытваюць сказ.

* Амаль палавіна дамоў….
* Наша прафесія – самая …
* Тата дапамог сыну ….
* Тады ты будзеш сапраўдным….
* Паўлік злез з рыштаванняў…
* Неяк, калі першакласнікі праходзілі ….

***Другасны сінтэз.***

**Настаўнік.** Скажыце, калі ласка, што нам хацеў сказаць аўтар гэтага цудоўнага твора? Якую галоўную думку мы можам вызначыць з твора “Паўлік-будаўнік”?

1. **Падвядзенне вынікаў ўрока. Рэфлексія.**

**Настаўнік.** Скажыце, дзеці, ці спадабаўся вам твор, з якім мы сёння пазнаёміліся? Ці зразумелі вы, для чаго існуюць розныя прафесіі людзей?

Я жадаю вам, каб вы ў будучыні выбралі сабе такую прафесію, якой будзеце вельмі ганарыцца. А зараз тыя, хто зразумеў галоўную думку нашага ўрока, вазьміце свае цаглінкі, якія ляжаць у вас на партах і пабудуйце, калі ласка, на дошцы сцяну вашых ведаў.

1. **Дамашняе заданне.**

Падрыхтавацца да чытання твора “Паўлік-будаўнік” на старонках 56-58 па асобах.

**Спіс выкарыстанай літаратуры**

1. Жуковіч, М.В. Літаратурнае чытанне 3 клас 2 частка/ М.В. Жуковіч.- Мінск: Нацыянальны інстытут адукацыі, 2017. – 112 с.
2. **Тлумачальны слоўнік беларускай літаратурнай мовы/ І.Л. Капылоў [і інш.]; пад рэд. І.Л. Капылова. — Мінск : Беларуская Энцыклапедыя імя Петруся Броўкі, 2016. — 968 с.**